Návrh 

K o m u n i k é 

Návrh zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov na rokovanie Vlády Slovenskej republiky predložilo ako iniciatívny návrh Ministerstvo hospodárstva SR.

Hlavným zámerom predloženého návrhu zákona je zabezpečiť úplnú transpozíciu smerníc Európskej únie a Európskeho spoločenstva týkajúcich sa spoločných pravidiel pre výrobu, prenos, distribúciu a dodávky elektriny a spoločných pravidiel pre vnútorný trh so zemným plynom, ako aj smerníc týkajúcich sa cezhraničnej výmeny elektriny a pravidiel Spoločenstva na zlepšenie prehľadnosti cien, plynu a elektriny účtovaných ich odberateľom, do práva Slovenskej republiky.

V súlade s požiadavkami uvedených smerníc EÚ a ES sa rozširuje pôsobnosť Úradu pre reguláciu sieťových odvetví (ďalej len „Úrad“) aj o určovanie pravidiel pre fungovanie trhu s elektrinou a plynom, rozhodovanie o sporoch o prístupe do sústavy a sieti, a o plnenie informačných pôsobností vo vzťahu k orgánom Európskej únie.

Významným prínosom tejto novelizácie bude najmä zvýšenie transparentnosti a objektívnosti pri rozhodovaní o cenovej a vecnej regulácii činnosti v sieťových odvetviach, zvýšenie zodpovednosti Úradu za výsledky svojho rozhodovania a ďalej zavedenie možnosti riadnych i mimoriadnych opravných prostriedkov proti rozhodnutiam Úradu.